Anna Roberta

Anna Roberta (kodanikunimega Anna Roberta Lahesoo; sündinud 9. veebruaril 1999) on eesti balletitantsija. 

Ta on Rahvusooper Estonia esitantsija ning Eesti teatri aastaauhindade 2023. aasta Eesti Teatriliidu balletiauhinna laureaat. 

Anna Roberta on lõpetanud 2009. aastal Kaie Kõrbi balletistuudio ja 2017. aastal Tallinna Balletikooli (kiitusega Kaja Kreitzbergi klassi). 2017. aastast on ta Eesti Rahvusballeti tantsija. 2020. aasta sügisel sai temast Eesti Rahvusballeti nooremsolist, 2022. aastal solist ja 2023. aastal esitantsija.

Septembris 2020 tantsis Anna Roberta Marina Kesleri balletilavastuse "Anna Karenina" maailmaesietendusel peaosa (Vronski rollis Jevgeni Grib, Karenini rollis Anatoli Arhangelski).

Detsembris 2022 tantsis Anna Roberta Estonia laval José Martíneze lavastatud balleti "Korsaar" esietendusel Medora rolli (Conradi rollis William Newton) .

Isiklikku
Anna Roberta isa on balletifotograaf Rünno Lahesoo, kes on oma fotonäitustel kasutanud modellina ka tütart.

 Repertuaar 
 Blanche DuBois, Tramm nimega Iha, Annabelle Lopez Ochoa koreograafia 
 Medora, Korsaar, José Martíneze koreograafia
 Odette/Ottilie, Luikede järv, Toomas Eduri koreograafia
 Anna Karenina, Anna Karenina, Marina Kesleri koreograafia 
 Tume Ingel, Serenaad, George Balanchine'i koreograafia 
 Neiu Roosas, Louis XIV, Teet Kase koreograafia 
 Lydia Dachhausen, Õhtused majad, Tiit Härmi koreograafia 
 Peretütar, Kratt, Marina Kesleri koreograafia
 Lumekuninganna, Pähklipureja, Ben Stevensoni koreograafia
 Solist, FLESH, Jevgeni Gribi ja Jack Trayleni koreograafia
 Sirelihaldjas, Uinuv kaunitar, Toomas Eduri koreograafia 
 Leedi Capulet, Romeo ja Julia, Toomas Eduri koreograafia
 Marie Gilot, Picasso, Jevgeni Gribi koreograafia

 Tunnustus 
 2015 konkursi The Nordic Baltic Ballet Competition poolfinalist
 2016 balletikonkursil Liepājas grand prix ja I koht
 2016 Tallinna rahvusvahelisel balletikonkursil III koht
 2019 Rahvusooper Estonia aasta kolleegipreemia laureaat
 2020 Postimehe "100 nägu", Tõusev Täht
 2021 MyFitnessi aastaauhind kategoorias "Parim naistantsija"
 2022 konkursi Helsinki International Ballet Competition finalist
 2023 Eesti Teatriliidu balletiauhind (Medora lavastuses "Korsaar", Lydia lavastuses "Õhtused majad", peretütar lavastuses "Kratt", lumekuninganna lavastuses "Pähklipureja" (kõik Eesti Rahvusballett) ja osatäitmine lavastuses "Flesh" (Narva Ooperipäevad))

Viited

 Välislingid 

 Uute tantsijate tulek Heili Einasto, Postimees, 1. juuni 2017
 Delta. Külaline. Rahvusooper Estonia balletifotograaf Rünno Lahesoo ERR Klassikaraadio, 8. november 2019 
 Andestuse alistav vägi Heili Einasto, Postimees, 3. märts 2020
 Estonia alustab Anna Kareninaga ERR Kultuuriportaal, 26. august 2020
 Koroonale jalgu jäänud "Anna Karenina" jõuab Estonias lavale Kristi Helme, Eesti Päevaleht, 31. august 2020
 Rahvusballett kuulutas välja uue esitantsija ning nooremsolistid Postimees, Kultuuritoimetus, 6. oktoober 2020
 Vähem on rohkem. Mõtteid Marina Kesleri "Anna Kareninast" Anu Ruusmaa, Evelin Lagle-Nõmm, Teater. Muusika. Kino, 10. oktoober 2020
 Kontrastne ja oivaliselt lõimitud muusikaga "Anna Karenina" Heili Einasto, Aare Rander, Sirp, 16. oktoober 2020
 100 NÄGU: Anna Roberta: paljulubav Eesti oma luik Alvar Loog, Postimees, 100 nägu: Tõusvad tähed, detsember 2020
 Selgusid teatriauhindade nominendid ERR Kultuuritoimetus, 1. märts 2021
 SUUR FOTOVAATLUS | KOROONAPROOV: üksildased tantsijad ja lauljad proovisaalis, sõnateatri trupid arvuti taga ja lavaproovides Stanislav Moškov, Aigi Viira, Õhtuleht, 25. aprill 2021
 MyFitness Aasta Tantsija auhinna tänavused laureaadid on Anna Roberta ja Ali Urata Eesti Teatri Agentuur, 29. aprill 2021
 Anna Roberta pälvis Eesti Balletiliidu stipendiumi silmapaistvale tantsijale Eesti Balletiliit, 29. aprill 2021 
 Estonian National Ballet - José Martinez's Le Corsaire YouTube, 28. jaanuar 2023 (intervjuu algusega 0:48)
 Rahvusballeti uus esitantsija on Anna Roberta Eesti Elu Head Uudised, 18. september 2023

Kategooria:Estonia teatri balletitantsijad
Kategooria:Eesti tantsijad
Kategooria:Sündinud 1999